62020TO0550(01)_INF
Определение на Общия съд (втори състав) от 6 октомври 2020 г. — Sharpston/Съвет и представители на правителствата на държавите членки
(Дело T‑550/20)
„Жалба за отмяна — Оттегляне на Обединеното кралство от Съюза — Решение на представителите на правителствата на държавите членки за назначаване на генерален адвокат в Съда — Акт, неподлежащ на обжалване — Явна недопустимост“
Предмет
Искане на основание член 263 ДФЕС за частична отмяна на Решение (ЕС) 2020/1251 на представителите на правителствата на държавите членки от 2 септември 2020 година за назначаване на трима съдии и на един генерален адвокат в Съда (ОВ L 292, 2020 г., стр. 1), в частта, която се отнася до назначаването на г‑н Athanasios Rantos за генерален адвокат в Съда
Диспозитив
1)
Отхвърля жалбата.
2)
Г‑жа Eleanor Sharpston понася направените от нея съдебни разноски, както и тези на Съвета на Европейския съюз и представителите на правителствата на държавите членки, в това число разноските по обезпечителното производство пред Общия съд и пред Съда по дела T‑550/20 R, C‑423/20 P(R) и C‑424/20 P(R).